1.pielikums

2024.gada 19.februāra Mantas iznomāšanas

komisijas lēmumam Nr.GND/2.6.2/24/38

**Nekustamā īpašuma Jaungulbenes pagastā ar nosaukumu “Gulbīts”, sastāvā esošās ēkas ar kadastra apzīmējumu 5060 005 0073 015 nedzīvojamās telpas 17,7 m2 platībā nomas tiesību izsol****es noteikumi**

1. Šie noteikumi nosaka kārtību, kādā tiks rīkota pirmā mutiskā nomas tiesību izsole Gulbenes novada pašvaldībai piederošā Nekustamā īpašuma Jaungulbenes pagastā ar nosaukumu “Gulbīts”, kadastra Nr.5060 005 0073, sastāvā esošās ēkas ar kadastra apzīmējumu 5060 005 0073 015 un adresi: “Gulbīts”, Gulbītis, Jaungulbenes pagasts, Gulbenes novads, telpu grupas kadastra apzīmējums 5060 005 0073 015 001, nedzīvojamās telpas Nr. 23, 17,7 m2 platībā (turpmāk – OBJEKTS), nomnieka noteikšanai saskaņā ar Pašvaldību likumu un Ministru kabineta 2018.gada 20.februāra noteikumiem Nr.97 “Publiskas personas mantas iznomāšanas noteikumi”.
2. OBJEKTA nomas tiesību izsoli rīko Gulbenes novada pašvaldības Mantas iznomāšanas komisija (turpmāk – Komisija).
3. Komisijas locekļi nedrīkst būt nomas tiesību pretendenti, kā arī tieši vai netieši ieinteresēti iznomāšanas procesa iznākumā.
4. Ziņas par izsolē iznomājamo OBJEKTU:

4.1. OBJEKTS – Nekustamā īpašuma Jaungulbenes pagastā ar nosaukumu “Gulbīts”, kadastra Nr. 5060 005 0073, sastāvā esošās ēkas ar kadastra apzīmējumu 5060 005 0073 015 un adresi: “Gulbīts”, Gulbītis, Jaungulbenes pagasts, Gulbenes novads, LV-4420, telpu grupas kadastra apzīmējums 5060 005 0073 015 001, nedzīvojamā telpa Nr. 23, 17,7 m2 platībā;

4.2. iznomājamā OBJEKTA nosacītās nomas maksas apmērs – **23,19 EUR (bez pievienotās vērtības nodokļa) mēnesī;**

4.3. izsoles solis **– 1,00 EUR.**

5. Izsoles veids: pirmā mutiska nomas tiesību izsole ar augšupejošu soli.

6. Informācija par OBJEKTU, nomas tiesību izsoles noteikumi un nomas līguma projekts tiek publicēts Gulbenes novada pašvaldības tīmekļa vietnē [www.gulbene.lv](http://www.gulbene.lv).

7. Nomas tiesību izsole notiks **2024. gada 5. martā plkst. 8.30** Gulbenes novada Centrālās pārvaldes ēkā, Ābeļu iela 2, Gulbene, Gulbenes novads, 3.stāva zālē.

8. Par Nomas tiesību izsoles dalībnieku var kļūt maksātspējīgas juridiskas personas, kā arī fiziskas personas, kuras noteiktajā termiņā iesniegušas pieteikumu uz šo izsoli un izpildījušas visus izsoles priekšnoteikumus.

9. Lai reģistrētos par izsoles dalībnieku, jāiesniedz pieteikums, kurā jānorāda:

9.1. fiziskai personai – vārds, uzvārds, personas kods, deklarētās dzīvesvietas adrese;

9.2. juridiskai personai, arī personālsabiedrībai – nosaukums (firma), reģistrācijas numurs, juridiskā adrese;

9.3. nomas tiesību pretendenta pārstāvja vārds, uzvārds un personas kods (ja ir);

9.4. oficiālo elektronisko adresi, ja aktivizēts tās konts, vai elektroniskā pasta adrese (ja ir);

9.5. OBJEKTU, OBJEKTA adrese, kadastra numurs un platība;

9.6. nomas laikā plānotās darbības OBJEKTĀ, tai skaitā norāda, vai un kāda veida saimniecisko darbību ir plānots veikt;

9.7. nomas tiesību pretendenta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm.

10. Pieteikums par piedalīšanos izsolē iesniedzams no sludinājuma publicēšanas dienas Gulbenes novada pašvaldības timekļa vietnē [www.gulbene.lv](http://www.gulbene.lv) līdz **2024. gada 29. februārim, plkst.15.00**.

11. Saņemot pieteikumus par piedalīšanos nomas tiesību izsolē, pieteikumu saņemšanas secībā tiek sastādīts izsoles dalībnieku saraksts, kurā tiek fiksēts katra pretendenta vārds un uzvārds vai nosaukums, kā arī pretendenta pārstāvja vārds un uzvārds, saņemšanas datums un laiks.

12. Komisijai ir tiesības pārliecināties:

12.1. par pretendenta juridisko rīcībspēju un tiesībām slēgt attiecīgus līgumus;

12.2. vai pretendentam nav nodokļu maksājumu vai citi parādi.

13. Nomas objektu neiznomā nomas tiesību pretendentam, ja:

13.1. pēdējā gada laikā no pieteikuma iesniegšanas dienas iznomātājs ir vienpusēji izbeidzis ar to citu līgumu par īpašuma lietošanu, jo nomas tiesību pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts cits ar iznomātāju noslēgts līgums par īpašuma lietošanu nomas tiesību pretendenta rīcības dēļ;

13.2. pretendentam ir nodokļu parāds.

14. Ja kāds no pretendentiem pieteikumā nav iekļāvis visu minēto informāciju vai ir norādījis nepatiesas ziņas, vai arī uz nomas tiesību pretendentu attiecas šo noteikumu 13. punkta nosacījumi, Komisija pieņem lēmumu par nomas tiesību pretendenta izslēgšanu no dalības mutiskā izsolē un pieteikumu neizskata.

15. Nomas tiesību izsole tiek uzsākta izsoles noteikumos norādītajā laikā un vietā. Mutisko izsoli protokolē.

16. Nomas tiesību pretendenti pirms mutiskās izsoles sākuma ar parakstu apliecina, ka iepazinušies ar izsoles norises kārtību.

17. Izsole notiek ar augšupejošu soli. Solīšana sākas no izsoles vadītāja nosauktā OBJEKTAM nosacītā nomas maksas apmēra (izsoles sākumcenas) un notiek tikai pa noteikto izsoles soli.

18. Atsakoties no turpmākas solīšanas, katrs izsoles dalībnieks nomas tiesību pretendentu sarakstā ar parakstu apliecina savu pēdējo solīto nomas maksas summu.

19. Ja nepieciešams papildu laiks, lai izvērtētu pieteikumu un nomas tiesību pretendentu atbilstību šo noteikumu prasībām un publicētajiem iznomāšanas nosacījumiem, mutiskās izsoles beigās paziņo laiku un vietu, kad tiks paziņoti mutiskās izsoles rezultāti. Ja papildu izvērtējums nav nepieciešams, mutiskās izsoles beigās paziņo, ka izsole pabeigta, kā arī nosauc visaugstāko nosolīto nomas maksu un nomas tiesību pretendentu, kas to nosolījis un ieguvis tiesības slēgt nomas līgumu. Mutiskās izsoles rezultātu paziņošanu protokolē.

20. Gulbenes novada pašvaldības dome apstiprina mutiskās izsoles rezultātus un Komisija 10 (desmit) darbdienu laikā pēc izsoles rezultātu paziņošanas nodrošina attiecīgās informācijas publicēšanu Gulbenes novada pašvaldības tīmekļa vietnē [www.gulbene.lv](http://www.gulbene.lv).

21. Ja publikācijā norādītajā pieteikumu iesniegšanas termiņā neviens nomas tiesību pretendents nav pieteicies, Komisija var pazemināt OBJEKTA nosacīto nomas maksu ne vairāk kā par 20 procentiem un rīkot atkārtotu izsoli, publicējot informāciju Gulbenes novada pašvaldības tīmekļa vietnē [www.gulbene.lv](http://www.gulbene.lv).

22. Ja mutiskai izsolei piesakās tikai viens nomas tiesību pretendents, izsoli atzīst par notikušu. Gulbenes novada pašvaldība ar nomas tiesību pretendentu slēdz nomas līgumu par nomas maksu, kas nav zemāka par nosacīto nomas maksas apmēru (izsoles sākumcenu), kas paaugstināta par vienu izsoles soli.

23. Ja mutiskai izsolei piesakās vairāki nomas tiesību pretendenti un neviens nomas tiesību pretendents nepārsola nosacīto nomas maksas apmēru (izsoles sākumcenu), kas paaugstināta par vienu izsoles soli, izsoli atzīst par nenotikušu un rīko otro izsoli ar augšupejošu soli. Šajā gadījumā Komisija var pazemināt OBJEKTA nosacīto nomas maksas apmēru ne vairāk kā par 20 procentiem.

24. Gulbenes novada pašvaldība nomas līgumu slēdz ar to nomas tiesību pretendentu, kurš nosolījis visaugstāko nomas maksu. Nomas tiesību pretendents paraksta nomas līgumu vai rakstiski paziņo par atteikumu slēgt nomas līgumu 10 (desmit) darbdienu laikā no nomas līguma projekta nosūtīšanas dienas. Ja iepriekš minētajā termiņā nomas tiesību pretendents līgumu neparaksta un neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies.

25. Ja nomas tiesību pretendents, kurš nosolījis augstāko nomas maksu, atsakās slēgt nomas līgumu, Komisijai ir tiesības secīgi piedāvāt slēgt nomas līgumu tam pretendentam, kurš nosolīja nākamo augstāko nomas maksu. Gulbenes novada pašvaldība 10 (desmit) darbdienu laikā pēc minētā piedāvājuma nosūtīšanas publicē informāciju Gulbenes novada pašvaldības tīmekļa vietnē [www.gulbene.lv](http://www.gulbene.lv).

26. Nomas tiesību pretendents, kurš nosolījis nākamo augstāko nomas maksu, paraksta nomas līgumu vai rakstiski paziņo par atteikumu slēgt nomas līgumu 10 (desmit) darbdienu laikā no nomas līguma projekta nosūtīšanas dienas. Gulbenes novada pašvaldība 10 (desmit) darbdienu laikā pēc nomas līguma parakstīšanas publicē attiecīgo informāciju Gulbenes novada pašvaldības tīmekļa vietnē [www.gulbene.lv](http://www.gulbene.lv). Ja iepriekš minētajā termiņā nomas tiesību pretendents līgumu neparaksta vai neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies, un rīkojama jauna nomas tiesību izsole.

Mantas iznomāšanas komisijas priekšsēdētājs K. Dauksts